text: Marienborg (Møn)
  
  publiceret: 2014-03-17 21:45:36+01:00
  Marienborg (Møn), hovedgård (sædegård) ved Damsholte 7 km sydvest for Stege på Møn, oprettet 1769 og navngivet i 1773 af ejeren Magnus Beringskjold (1721-1804) efter hans hustru; før da var den under kronen, fra 1888 ejet af slægten Moltke. 
  Hovedbygningen i italiensk stil, opført 1853-54 og udvidet 1893, blev trods protester nedrevet 1984. Stedet blev offentligt kendt 1972-88, da forfatteren Elsa Gress og hendes mand, maleren Clifford Wright, gjorde Marienborg til "decenter" for flere typer kunstnere i praktisk samliv.
  Marienborg Gods er på 1392 ha (2013).
  Marienborg Gods' hjemmeside